CELEX: 62020TN0426
Language: da
Date: 2020-07-08 00:00:00
Title: Sag T-426/20: Sag anlagt den 8. juli 2020 — Techniplan mod Kommissionen

24.8.2020   
            
            
               DA
            
            
               Den Europæiske Unions Tidende
            
            
               C 279/56
            
         
      Sag anlagt den 8. juli 2020 — Techniplan mod Kommissionen
      (Sag T-426/20)
      (2020/C 279/71)
      Processprog: italiensk
      
         Parter
      
      
         Sagsøger: Techniplan Srl (Rom, Italien) (ved advokaterne R. Giuffrida og A. Bonavita)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Europa-Kommissionen har tilsidesat artikel 263 TEUF, idet den under tilsidesættelse af de væsentlige formforskrifter, der gælder ved udstedelse af en retsakt, som har umiddelbar og individuel virkning, i dette tilfælde i forhold til Techniplan, ikke tog hensyn til forhåndsmeddelelsen eller til den formelle åbningsskrivelse i henhold til artikel 265 TEUF.
               
            
                  —
               
               
                  Europa-Kommissionen tilpligtes at betale erstatning til sagsøgeren for den skade, der er lidt for hver dags forsinkelse i gennemførelsen, og sagsomkostningerne.
               
            
         Søgsmålsgrunde og væsentligste argumenter
      
      Nærværende søgsmål er rettet mod afgørelsen og den dertil knyttede debitnota af 28. maj 2020, der blev truffet i forhold til Techniplan s.r.l., hvorved der blev fremsat et krav om betaling af et beløb på 107 505,66 EUR vedrørende projektet FED/2011/261-985.
      Til støtte for dette søgsmål har sagsøgeren gjort gældende, at der foreligger en tilsidesættelse af retssikkerhedsprincippet og gennemsigtighedsprincippet samt en tilsidesættelse af væsentlige formforskrifter. Det gøres herved gældende:
      
                  —
               
               
                  at den endelige revisionsrapport, der blev udfærdiget af et privat selskab, indeholdt en række påståede afvigelser og uregelmæssigheder ved gennemførelsen af arbejderne, som var blevet anfægtet punkt for punkt af det sagsøgende selskab under henvisning til nogle alvorlige unøjagtigheder i rapporten.
               
            
                  —
               
               
                  at det sagsøgende selskab har fremlagt alle de erklæringer fra alle de sagkyndige, der har været involveret i dette projekt, for den congolesiske ret, som godtgør, at de rent faktisk har været til stede ved arbejderne.
               
            
                  —
               
               
                  at de sagkyndige blev ansat og anvendt i overensstemmelse med gældende regler af Techniplan ved udførelsen af arbejderne i henhold til kontrakten.
               
            
                  —
               
               
                  at det sagsøgende selskab blev udelukket fra opfyldelsen af kontrakten uden nogen begrundelse.
               
            
                  —
               
               
                  at betalingerne blev spærret uden nogen særlig begrundelse.